CELEX: 22010D0092
Language: hu
Date: 2010-07-02 00:00:00
Title: Az EGT Vegyes Bizottság 92/2010 határozata ( 2010. július 2. ) az Európai Gazdasági Térségről szóló megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) és 37. jegyzőkönyvének módosításáról

21.10.2010   
            
            
               HU
            
            
               Az Európai Unió Hivatalos Lapja
            
            
               L 277/46
            
         AZ EGT VEGYES BIZOTTSÁG 92/2010 HATÁROZATA
   (2010. július 2.)
   az Európai Gazdasági Térségről szóló megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) és 37. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. és 101. cikkére,
   mivel:
   
               (1)
            
            
               A megállapodás XVIII. mellékletét a 2010. április 30-i 54/2010 EGT vegyes bizottsági határozat (1) módosította.
            
         
               (2)
            
            
               A megállapodás 37. jegyzőkönyvét a 2009. december 4-i 159/2009 EGT vegyes bizottsági határozat (2) módosította.
            
         
               (3)
            
            
               A munkavállalók kiküldetésével foglalkozó szakértői bizottság felállításáról szóló, 2008. december 19-i 2009/17/EK bizottsági határozatot (3) bele kell foglalni a megállapodásba.
            
         
               (4)
            
            
               Ahhoz, hogy a megállapodás jól működjön, a megállapodás 37. jegyzőkönyvét módosítani kell, hogy magában foglalja a 2009/17/EK határozat által létrehozott munkavállalók kiküldetésével foglalkozó szakértői bizottságot, valamint módosítani kell a XVIII. mellékletet a bizottsággal való társulásra vonatkozó eljárások meghatározása érdekében,
            
         A KÖVETKEZŐKÉPPEN HATÁROZOTT:
   1. cikk
   A megállapodás XVIII. melléklete a 30. pontot (96/71/EK európai parlamenti és tanácsi irányelv) követően a következő ponttal egészül ki:
   
               „30a.
            
            
               
                  32009 D 0017: a Bizottság 2008. december 19-i 2009/17/EK határozata a munkavállalók kiküldetésével foglalkozó szakértői bizottság felállításáról (HL L 8., 2009.1.13., 26. o.).
               Az EFTA-államok társulására vonatkozóan a megállapodás 101. cikkével összhangban megállapított szabályok:
               A 2009/17/EK bizottsági határozat 3. cikkével összhangban az egyes EFTA-államok két személyt jelölhetnek ki, akik a munkavállalók kiküldetésével foglalkozó szakértői bizottság ülésein megfigyelőként vesznek részt.”
            
         2. cikk
   A megállapodás 37. jegyzőkönyve (amely a 101. cikkben előírt listát tartalmazza) a következő ponttal egészül ki:
   
               „33.
            
            
               A munkavállalók kiküldetésével foglalkozó szakértői bizottság (2009/17/EK bizottsági határozat).”
            
         3. cikk
   A 2009/17/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2010. július 3-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2010. július 2-án.
      
         
            az EGT Vegyes Bizottság részéről
         
         
            az elnök
         
         Stefán Haukur JÓHANNESSON
      
   
   
      (1)  HL L 181., 2010.7.15., 22. o.
   
      (2)  HL L 62., 2010.3.11., 65. o.
   
      (3)  HL L 8., 2009.1.13., 26. o.
   
      (4)  Alkotmányos követelmények fennállását nem jelezték.